Diari Oficial de la Generalitat Valenciana


Sumari del DOGV 7386, del 22-10-2014 (2014/9473)

RESOLUCIÓ de 8 d'octubre de 2014, de la Direcció General de l'Aigua, de la Conselleria d'Agricultura, Pesca, Alimentació i Aigua, relativa a la informació pública complementària i l'alçament d'actes prèvies a l'ocupació de l'expedient d'expropiació forçosa incoat amb motiu de les obres de proveïment d'aigua potable a les comarques de la Ribera de Xúquer. Modificació ramal C. Terme municipal de Riola. Expedient 2001/14.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9473


Data del document
:   08-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 8 d'octubre de 2014, de la Direcció General de l'Aigua, de la Conselleria d'Agricultura, Pesca, Alimentació i Aigua, relativa a la informació pública complementària i l'alçament d'actes prèvies a l'ocupació de l'expedient d'expropiació forçosa incoat amb motiu de les obres de proveïment d'aigua potable a les comarques de la Ribera de Xúquer. Modificació ramal C. Terme municipal de Riola. Expedient 2001/14.  
 [2014/9473]  
  
L'article 130 del Reial Decret Legislatiu 1/2001, de 20 de juliol (BOE 176, de data 24.07.2001), pel qual s'aprova el Text Refós de la Llei d'Aigües, en el paràgraf primer diu textualment: «L'aprovació dels projectes d'obres hidràuliques d'interés general portarà implícita la declaració d'utilitat pública i la necessitat d'ocupació dels béns i l'adquisició de drets als fins d'expropiació forçosa i ocupació temporal, d'acord amb el que disposa la legislació corresponent».  
  
La disposició addicional primera de la Llei 11/2000, de 28 de desembre, de Generalitat Valenciana (DOGV 4913), establix l'ocupació urgent dels béns i drets afectats d'expropiació forçosa. El projecte de proveïment d'aigua potable a les comarques de la Ribera de Xúquer Parcial III va ser aprovat amb data 7 de febrer de 2005.  
  
Esta expropiació complementària obeïx a la modificació del traçat del ramal C, que dóna lloc a les ocupacions que figuren en la present publicació.  
En conseqüència, se sotmet a informació pública la relació de béns i drets afectats per l'ocupació urgent (art. 56 Reglament Expropiació Forçosa).  
Termini: 15 dies a partir de la publicació del present anunci en el Diari Oficial de la Comunitat Valenciana.  
Alçament d'actes prèvies a l'ocupació dels béns i drets afectats per l'expropiació forçosa.  
  
Lloc: Ajuntament de Riola.  
Dia: 12.11.2014.  
Hora: de 09:30 a 12.30.  
  
El present assenyalament serà notificat per cèdula als afectats la relació dels quals figura exposada en el tauler d'edictes dels ajuntaments indicats. A l'efecte d'acreditar la titularitat dels béns i drets afectats, es recomana assistir a l'alçament d'actes prèvies amb els títols de propietat de què disposen.  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta en la Llei 4/1999 per a les persones interessades que figuren com a desconegudes o amb domicili ignorat.  
Informació:  
Direcció General de l'Aigua, Planificació i Infraestructures Hidràuliques, ciutat administrativa 9 d'Octubre, carrer de Castán Tobeñas, 77, edifici B2 (CA9O), 46906 València.  
  
València, 8 d'octubre de 2014.- El director general de l'Aigua, p. d. del conseller de Presidència i Agricultura, Pesca, Alimentació i Aigua (R 30.09.2013, DOCV 7122 d'01.10.2013): José Alberto Comos Guillem.